**Conjunctivul prezent**

Conjunctivul prezent al limbii latine se formează de la tema prezentului, în funcție de conjugarea verbului.

Pentru conjugarea I, conjunctivul prezent se formează, adăugând terminațiile em, es, et, emus, etis, ent la tema prezentului, numai că vocala -a- care apare în finalul temei conjugării I se contopește cu vocala -e- și rămâne numai -e-.

De exemplu pentru verbul laudare:
laudem (să laud), laudes (să lauzi), laudet (să laude), laudemus (să lăudăm), laudetis (să lăudați), laudent (să laude);

În cazul conjugărilor a II-a, a III-a și a IV-a, conjunctivul prezent se formează, adăugând la tema prezentului terminațiile: am, as, at, amus, atis, ant.

De exemplu pentru verbul manere:
maneam (să rămân), maneas (să rămâi), maneat (să rămână), maneamus (să rămânem), maneatis (să rămâneți), maneant (sa rămână).

Diateza pasivă se formează similar, numai că se folosesc terminațiile specifice pasivului;
În cazul conjugării I se folosesc terminațiile er, eris, etur, emur, emini, entur;
În cazul conjugărilor a II-a, a III-a și a IV-a, conjunctivul prezent pasiv se formează adăugând la tema prezentului terminațiile: ar, aris, atur, amur, amini, antur.